Na temelju članka 33. Zakona o udrugama (Narodne novine, broj 74/14, 70/17, 98/19), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 55. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeće

**I. izmjene i dopune**

**Programa javnih potreba u provedbi programa i projekata udruga civilnog društva Grada Ivanić-Grada u 2023. godini**

I.

U Programu javnih potreba u provedbi programa i projekata udruga civilnog društva Grada Ivanić-Grada u 2023. godini (Službeni glasnik Grada Ivanić-Grada, broj 09/22) točka III. mijenja se i glasi:

„Javne potrebe u provedbi programa i projekata udruga civilnog društvaostvaruju se kroz financiranje Programa razvoja civilnog društva, Aktivnost: programi i projekti udruga civilnog društva i to:

Izvor financiranja: Opći prihodi i primici

Tekuće donacije

- ostalim udrugama civilnog društva u iznosu od 82.500,00 EUR

Izvor financiranja: Naknada za pridob.ener.min.sir. Rudna renta, Položajna renta

Tekuće donacije

- ostalim udrugama civilnog društva u iznosu od 6.300,00 EUR.

P**rijedlog rasporeda dijela sredstava iz stavka 1. ove točke, u iznosu od 59.300,00 EUR, za programe i projekte udruga, utvrditi će temeljem Javnog poziva** ocjenjivačko povjerenstvo za ocjenjivanje i predlaganje programa financiranja javnih potreba Grada Ivanić-Grada za 2023. godinu, **koje osniva i imenuje gradonačelnik Grada Ivanić-Grada. Konačni raspored sredstava izvršiti će g**radonačelnik svojim Zaključkom.

P**rijedlog rasporeda dijela sredstava iz stavka 1. ove točke, u iznosu od 29.500,00 EUR za izvanredne programe i projekte koje udruge podnesu nakon proteka roka za prijavu programa putem Javnog poziva, utvrditi će** Povjerenstvo za izravnu dodjelu financijskih sredstava udrugama/organizacijama civilnog društva donošenjem svog Mišljenja.

Na osnovi Mišljenja Povjerenstva za izravnu dodjelu financijskih sredstava udrugama/organizacijama civilnog društva, koje osniva i imenuje gradonačelnik Grada Ivanić-Grada, gradonačelnik će donijeti konačni Zaključak o izravnoj dodjeli financijskih sredstava udrugama/organizacijama civilnog društva.“.

II.

Ove I. izmjene i dopune Programa javnih potreba u provedbi programa i projekata udruga civilnog društva Grada Ivanić-Grada u 2023. godini sastavni su dio III. izmjena i dopuna Proračuna Grada Ivanić-Grada za 2023. godinu, a stupaju na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist